
    Vă înaintăm, alăturat, RAPORTUL COMUN asupra proiectului de Lege pentru modificarea şi completarea Legii nr. 312/2015 privind redresarea şi rezoluţia instituţiilor de credit şi a firmelor de investiţii, precum şi pentru modificarea şi completarea unor acte normative în domeniul financiar, transmis  spre dezbatere în fond, în procedură de urgenţă, Comisiei pentru buget, finanțe și bănci, respectiv, Comisiei pentru politică economică, reformă şi privatizare, cu adresa nr. PL-x 755/2023 din 11 decembrie 2023.

În raport cu obiectul şi conţinutul său, iniţiativa legislativă face parte din categoria legilor ordinare.





	PREŞEDINTE,

	PREŞEDINTE,

	Bogdan-Iulian HUŢUCĂ

	
Costel Neculai DUNAVA

RAPORT COMUN

asupra proiectului de Lege pentru modificarea şi completarea Legii nr. 312/2015 privind redresarea şi rezoluţia instituţiilor de credit şi a firmelor de investiţii, precum şi pentru modificarea şi completarea unor acte normative în domeniul financiar
[bookmark: _GoBack]

[bookmark: _Hlk88223525] În conformitate cu prevederile art. 95 și ale art. 117 alin. (3) din Regulamentul Camerei Deputaţilor, republicat, cu modificările ulterioare, Comisia pentru buget, finanțe și bănci și Comisia pentru politică economică, reformă şi privatizare au fost sesizate spre dezbatere în fond, în procedură de urgenţă, cu proiectul de Lege pentru modificarea şi completarea Legii nr. 312/2015 privind redresarea şi rezoluţia instituţiilor de credit şi a firmelor de investiţii, precum şi pentru modificarea şi completarea unor acte normative în domeniul financiar, transmis cu adresa nr. PL-x 755/2023 din 11 decembrie 2023, înregistrată sub nr. 4c-1/686 din 12 decembrie 2023.
   Conform prevederilor art. 75 din Constituţia României, republicată, şi ale art. 92   alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
               Senatul, în calitate de primă Cameră sesizată, a adoptat proiectul de Lege pentru modificarea şi completarea Legii nr. 312/2015 privind redresarea şi rezoluţia instituţiilor de credit şi a firmelor de investiţii, precum şi pentru modificarea şi completarea unor acte normative în domeniul financiar, în şedinţa din 4 decembrie 2023, cu respectarea prevederilor articolului 76 alineatul (2) din Constituția României, republicată.
              Consiliul Legislativ a acordat un aviz favorabil, cu observații și propuneri, proiectului de lege, transmis cu adresa nr. 1044  din 8 noiembrie 2023.

            Consiliul Economic și Social a acordat un aviz favorabil proiectului de lege, transmis cu adresa nr. 7294 din 1 noiembrie 2023.
             
               Prin obiectul de reglementare al proiectului de lege se urmărește modificarea şi completarea Legii nr.312/2015, cu modificările și completările ulterioare, în vederea asigurării transpunerii prevederilor art. 45d alin. (4) şi 45h alin. (2) din Directiva 2014/59/UE a Parlamentului European şi a Consiliului din 15 mai 2014 de instituire a unui cadru pentru redresarea şi rezoluţia instituţiilor de credit şi a firmelor de investiţii şi de modificare a Directivei 82/891/CEE a Consiliului şi a Directivelor 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/UE, 2012/30/UE şi 2013/36/UE ale Parlamentului European şi ale Consiliului, precum şi a Regulamentelor (UE) nr. 1093/2010 şi (UE) nr. 648/2012 ale Parlamentului European şi ale Consiliului, astfel cum a fost modificată prin din Regulamentul (UE) 2022/2036 al Parlamentului European şi al Consiliului din 19 octombrie 2022 de modificare a Regulamentului (UE) nr.575/2013 şi a Directivei 2014/59/UE în ceea ce priveşte tratamentul prudenţial al instituţiilor de importanţa sistemică globală, cu o strategie de rezoluţie cu mai multe puncte de intrare, şi metode pentru subscrierea indirectă de instrumente eligibile în vederea îndeplinirii cerinţei minime de fonduri proprii şi datorii eligibile. 

  În conformitate cu prevederile art. 62 și ale art. 64 din Regulamentul Camerei Deputaţilor, republicat, cu modificările ulterioare, membrii celor două comisii au examinat inițiativa legislativă în ședințe separate.
           Membrii Comisiei pentru politică economică, reformă și privatizare au examinat iniţiativa legislativă și documentele care o însoțesc în ședința din 18 decembrie 2023.
           Membrii Comisiei pentru buget, finanțe și bănci au examinat iniţiativa legislativă și documentele care o însoțesc în ședința din 19 decembrie 2023.
Din numărul total de 20 membri ai Comisiei pentru politică economică, reformă și privatizare au participat la dezbateri 15 deputaţi.
La lucrările Comisiei pentru pentru buget, finanțe și bănci au fost prezenți deputați, conform listelor de prezență. 

  În urma examinării proiectului de lege şi a opiniilor exprimate, membrii celor două Comisii au hotărât, cu majoritate de voturi, să supună plenului Camerei Deputaților, spre dezbatere și adoptare,  proiectul de Lege pentru modificarea şi completarea Legii nr. 312/2015 privind redresarea şi rezoluţia instituţiilor de credit şi a firmelor de investiţii, precum şi pentru modificarea şi completarea unor acte normative în domeniul financiar,   în forma adoptată de Senat. 

  În raport cu obiectul şi conţinutul său, iniţiativa legislativă face parte din categoria legilor ordinare.



	PREŞEDINTE,

	PREŞEDINTE,

	Bogdan-Iulian HUŢUCĂ


	Costel Neculai DUNAVA

  

	    SECRETAR

	         SECRETAR


	      Iulius Marian FIRCZAK 


	        Attila KELEMEN


	Şef serviciu                                                                                                                                                                                                                                                                                                
Giorgiana Ene


Consilier parlamentar     
Simina Alexandra Mocanu                                                                                                                                                                                                                           
	Şef serviciu                                                                                                                                                                                                                                                                                                Lidia-Graziella Segărceanu

Consilier parlamentar      
Alina Cristina Hodivoianu

